
[bookmark: _Toc241566368][bookmark: _Toc335201954][bookmark: _Toc147739116]1. Bendra informacija
1.1. Perkančioji organizacija – Aplinkos apsaugos departamentas prie Aplinkos ministerijos, juridinio asmens kodas 304766622, adresas Smolensko g. 15, LT-03201 Vilnius, darbo laikas pirmadieniais–ketvirtadieniais 8.00–17.00 val., penktadieniais 8.00–15.45 val., nedirba valstybinių švenčių dienomis, prieššventinę dieną dirba viena valanda trumpiau Perkančioji organizacija nėra PVM mokėtoja.
1.2. Pirkimas neatliekamas naudojantis centralizuotų pirkimų katalogu, nes nėra galimybės šio pirkimo objekto įsigyti CPO LT elektroniniame kataloge.
1.3. Perkančioji organizacija nerezervuoja teisės dalyvauti pirkime.
1.4. Stebėtojai dalyvauti Komisijos posėdžiuose nėra kviečiami.
1.5. Atliekamas žaliasis pirkimas.  Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4 punktu pirkdamas produktą pirkimo vykdytojas savarankiškai nustato aplinkos apsaugos kriterijus, taikant aplinkosauginius principus, kurie yra susiję su pirkimo objektu. Perkamos transporto priemonės patenka į Lietuvos Respublikos alternatyviųjų degalų įstatymo 15 straipsnio 7 dalyje nustatytą išimtį. Vadovaujantis Lietuvos Respublikos susisiekimo ministro 2011 m. vasario 21 d. įsakymu Nr. 3-100 patvirtinto Energijos vartojimo efektyvumo ir aplinkos apsaugos reikalavimų, taikomų įsigyjant kelių transporto priemones, nustatymo ir atvejų, kada juos privaloma taikyti, tvarkos aprašo 5 punktu bei Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4 papunkčiu, nustatomi energijos vartojimo efektyvumo ir aplinkos apsaugos reikalavimai nurodyti šios techninėje specifikacijoje (pirkimo sąlygų 2 priedas „Techninė specifikacija“).	
1.6. Šiame pirkime socialiniai kriterijai netaikomi.
1.7. Išankstinis skelbimas apie pirkimą nebuvo paskelbtas. 
1.8. Pirkime perkančioji organizacija nenumato skelbti pranešimo dėl savanoriško ex ante skaidrumo.
1.9. Pirkime neleidžiama pateikti alternatyvių pasiūlymų.
1.10. Bendrosios pirkimo sąlygos yra neatskiriama šių pirkimo sąlygų dalis.

[bookmark: _Ref39426332][bookmark: _Ref39426338][bookmark: _Toc241566369]2. Pirkimo objektas
2.1.  Perkančioji organizacija numato įsigyti naujus M1 kategorijos lengvuosius automobilius (toliau - prekės). 
2.2. Pagrindinis BVPŽ kodas – 34100000-8 Motorinės transporto priemonės.
2.3. Pirkimo objektas skaidomas į 2 dalis, kurių apimtys ir dalykas, reikalavimai ir techninė specifikacija apibrėžti pirkimo sąlygų 2 priede „Techninė specifikacija“:

	Eil. Nr. 
	Prekės pavadinimas
	Kiekis vnt.

	A pirkimo dalis
(planuojama maksimali sutarties vertė – 504 132,23 Eur be PVM, 610 000,00 Eur su PVM)

	1.
	Nauji M1 kategorijos hibridiniai lengvieji automobiliai (HEV arba PHEV)
	16

	B pirkimo dalis
(planuojama maksimali sutarties vertė – 157 024,79 Eur be PVM, 190 000,00 Eur su PVM)

	2.
	Nauji M1 kategorijos lengvieji padidinto pravažumo benzininiai arba hibridiniai (PHEV, HEV arba MHEV) automobiliai.
	4


 
2.4. Tiekėjas privalo pateikti pasiūlymą visai nurodytai pirkimo objekto apimčiai konkrečioje pirkimo dalyje, o siūlomos prekės turi atitikti visus Pirkimo sąlygose nurodytus reikalavimus.
2.5. Prekių pristatymo tvarka ir terminai – Prekės turi būti pristatytos ne vėliau kaip iki 2026-12-16 adresu Smolensko g. 15, Vilnius (arba į kitą, abejoms šalims tinkančią vietą), Pirkėjo darbo laiku (pirmadieniais - ketvirtadieniais nuo 8.00 val. iki 17.00 val., penktadieniais 8.00 val. iki 15.45 val., pietų pertrauka nuo 12.00 val. iki 12.45 val., darbo dienos trukmė prieš šventines dienas – viena valanda trumpiau).
2.6. Perkančioji organizacija sudarys vieną sutartį dėl pirkimo dalių, dėl kurių laimėtoju nustatytas tas pats tiekėjas.
2.7. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.8. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 

[bookmark: _Toc241566370][bookmark: _Ref39427921][bookmark: _Ref39427927][bookmark: _Ref39740354]3. Susitikimai su tiekėjais ir objekto apžiūra
3.1. Perkančioji organizacija nerengs susitikimo su tiekėjais dėl pirkimo sąlygų paaiškinimo.
3.2. Perkančioji organizacija nerengs objekto apžiūros.

[bookmark: _Ref39473754][bookmark: _Ref39473761][bookmark: _Ref39474188][bookmark: _Toc241566371]4. Tiekėjų pašalinimo pagrindai ir kvalifikacijos reikalavimai
[bookmark: _Hlk41039660]4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti pirkimo sąlygų 4 priede „Tiekėjų pašalinimo pagrindai“. 
4.2. Tiekėjams nenustatomi kvalifikacijos reikalavimai ir reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi.

[bookmark: _Toc241566372]5. Reikalavimai, susiję su nacionaliniu saugumu 
5.1. Pirkimui taikomos Tarybos reglamento (ES) 2022/576 2022 m. balandžio 8 d., kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (toliau – Reglamentas) nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta pirkimo sąlygų 6 priede „Tiekėjo deklaracija dėl atitikties Reglamento nuostatoms juridiniam asmeniui“ (ar) 7 priede „Tiekėjo deklaracija dėl atitikties Reglamento nuostatoms fiziniam asmeniui“. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą:
5.1.1. juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą arba atitinkamus valstybės narės ar trečiosios šalies dokumentus;
5.1.2. asmens tapatybę patvirtinančio dokumento (tapatybės kortelės ar paso) kopiją arba atitinkamus valstybės narės ar trečiosios šalies dokumentus.
5.2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais. 
5.3. Perkančioji organizacija, įvertinusi visus galinčius kelti grėsmę nacionalinio saugumo interesams rizikos veiksnius numato, kad šiame pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje VPĮ 17 straipsnio 4 dalyje nurodytus tarptautinius susitarimus.

[bookmark: _Ref39666794][bookmark: _Ref39666796][bookmark: _Toc241566373]6. Specialieji reikalavimai pasiūlymų rengimui ir pateikimui
6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
6.1.1. tiekėjo pasirašytas pasiūlymas, parengtas pagal pirkimo sąlygų 3 priede „Pasiūlymas“ (A, B dalys) pateiktą pasiūlymo formą.
6.1.2. užpildytas EBVPD (pirkimo sąlygų 5 priedas „EBVPD“). Pateikdamas ir pasirašydamas pasiūlymą, tiekėjas patvirtina ir EBVPD tikrumą;
6.1.3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
6.1.4. dokumentas, patvirtinantis, kad asmuo, kuris pateikė ir pasirašė pasiūlymą (jei jis ne tiekėjo vadovas), turėjo teisę jį pateikti ir pasirašyti;
6.1.5. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
6.1.6.  jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
6.1.7. užpildyta deklaracija dėl (ne)atitikties Reglamento nuostatoms juridiniam asmeniui (pirkimo sąlygų 6 priedas „Tiekėjo deklaracija dėl atitikties Reglamento nuostatoms juridiniam asmeniui“) arba užpildyta ir pasirašyta deklaracija dėl (ne)atitikties Reglamento nuostatoms fiziniam asmeniui (pirkimo sąlygų 7 priedas „Tiekėjo deklaracija dėl atitikties Reglamento nuostatoms fiziniam asmeniui“);
6.1.8. Atitiktį techninėje specifikacijoje nustatytiems energijos vartojimo efektyvumo ir aplinkos apsaugos reikalavimams įrodantys dokumentai (siūlomos transporto priemonės ES atitikties sertifikatas CoC (angl. Certificate of Conformity), tipo patvirtinimo dokumentai, oficialūs gamintojo techniniai duomenys arba kiti lygiaverčiai dokumentai);
6.1.9. Prekės aprašymas, gamintojo techninė dokumentacija ir/ar Prekės gamintojo deklaracijos ar kitas Prekės dokumentas (jų kopija) (lietuvių kalba) apie prekės atitikimą techninės specifikacijos lentelės Nr. 2:
6.1.9.1. A dalyje eilučių Nr. 4, 5, 8, 9, 10, 35 reikalavimams,
6.1.9.2. B dalyje eilučių Nr. 5, 6,9, 10, 14, 39 reikalavimams.
6.1.10.  kiti, tiekėjo nuomone, būtini dokumentai (jų kopijos).
6.2. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
6.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
6.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
6.3. Pasiūlymas turi būti parengtas, lietuvių. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą arba, kad vertimą atlikusio asmens parašas būtų patvirtintas notariškai. 
6.4. Bendra pasiūlymo kaina ar kainos (įskaitant visus tarpinius skaičiavimus) be PVM ir su PVM turi būti nurodoma dviejų skaičių po kablelio tikslumu.
6.5. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 
6.6.  Pasiūlymas turi galioti ne trumpiau, nei 90 (devyniasdešimt) kalendorinių dienų nuo pasiūlymų termino pateikimo dienos.

[bookmark: _Toc91497102][bookmark: _Toc91497103][bookmark: _Toc91497104][bookmark: _Toc91497105][bookmark: _Toc91497106][bookmark: _Ref39430768][bookmark: _Ref39430779][bookmark: _Toc241566374]7. Pasiūlymo galiojimo užtikrinimas.
7.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

[bookmark: _Ref39658218][bookmark: _Ref39658226][bookmark: _Ref39658248][bookmark: _Ref39658251][bookmark: _Toc241566375][bookmark: _Ref39485250][bookmark: _Ref39485258]8. Elektroninis aukcionas
8.1. Perkančioji organizacija pirkime netaikys elektroninio aukciono.

[bookmark: _Ref39667303][bookmark: _Ref39667308][bookmark: _Toc241566376]9. Pasiūlymų vertinimas
9.1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kuria vertinami tiekėjo pateikti duomenys, pateikiama pirkimo sąlygų 8 priede „Pasiūlymų vertinimo kriterijai ir sąlygos“. 
9.2. Laimėjusiu pasiūlymu kiekvienoje pirkimo objekto dalyje galės būti pripažinti tik po 1 (vieną) ekonomiškai naudingiausią pasiūlymą, esantį atitinkamos pirkimo objekto dalies pasiūlymų eilės pirmojoje vietoje. Tas pats tiekėjas gali būti nustatomas laimėtoju dėl visų pirkimo objekto dalių, vadovaujantis pirkimo sąlygų 8 priede „Pasiūlymų vertinimo kriterijai ir sąlygos“ nustatytomis taisyklėmis.
9.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: 
9.3.1. tiekėjo pasiūlymas, parengtas pagal pirkimo sąlygų  3 priede „Pasiūlymo forma“ (A, B dalys) pateiktą pasiūlymo formą;
9.3.2. užpildytas EBVPD (pirkimo sąlygų 5 priedas „EBVPD“);
9.3.3. užpildyta „Tiekėjo deklaracija dėl atitikties Reglamento nuostatoms juridiniam asmeniui“ pateikta pirkimo sąlygų 6 priede arba užpildyta „Tiekėjo deklaracija dėl atitikties Reglamento nuostatoms fiziniam asmeniui“ pateikta pirkimo sąlygų 7 priede;
9.3.4. Atitiktį techninėje specifikacijoje nustatytiems energijos vartojimo efektyvumo ir aplinkos apsaugos reikalavimams įrodantys dokumentai (siūlomos transporto priemonės ES atitikties sertifikatas CoC (angl. Certificate of Conformity), tipo patvirtinimo dokumentai, oficialūs gamintojo techniniai duomenys arba kiti lygiaverčiai dokumentai); 
9.3.5.  Prekės aprašymas, gamintojo techninė dokumentacija ir/ar Prekės gamintojo deklaracijos ar kitas Prekės dokumentas (jų kopija) (lietuvių kalba) apie prekės atitikimą techninės specifikacijos lentelės Nr. 2:
9.3.5.1.  A dalyje eilučių Nr. 4, 5, 8, 9, 10, 35 reikalavimams,
9.3.5.2.  B dalyje eilučių Nr. 5, 6,9, 10, 14, 39 reikalavimams.
9.4. Perkančioji organizacija atmes tiekėjo pasiūlymą:
9.4.1. jei A pirkimo dalyje bendra pasiūlymo kaina viršys 610 000,00 Eur su PVM;
9.4.2. jei B pirkimo dalyje bendra pasiūlymo kaina viršys 190 000,00 Eur su PVM.

10. [bookmark: _Ref39425999][bookmark: _Ref39426005][bookmark: _Toc241566377]Sutarties sudarymas
10.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos Pirkimo sąlygų 9 priede „Sutarties projektas“.

11. [bookmark: _Toc241566378]Pirkimo sąlygų priedai
11.1. Pirkimo sąlygų 1 priedas „Terminai“.
11.2. Pirkimo sąlygų 2 priedas „Techninė specifikacija“.
11.3. Pirkimo sąlygų 3 priedas „Pasiūlymas“ (A, B dalys).
11.4. Pirkimo sąlygų 4 priedas „Tiekėjų pašalinimo pagrindai“.
11.5. Pirkimo sąlygų 5 priedas „EBVPD“ (PDF ir XML formatu).
11.6. Pirkimo sąlygų 6 priedas „Tiekėjo deklaracija dėl atitikties Reglamento nuostatoms juridiniam asmeniui“.
11.7. Pirkimo sąlygų 7 priedas „Tiekėjo deklaracija dėl atitikties Reglamento nuostatoms fiziniam asmeniui“.
11.8. Pirkimo sąlygų 8 priedas „Pasiūlymų vertinimo kriterijai ir sąlygos“.
11.9. Pirkimo sąlygų 9 priedas „Sutarties projektas“.

